
Indicatorii de performanţă şi penalităţile pentru operatori în cazul neîndeplinirii ţintelor şi obiectivelor asumate la nivel naţional

	Nr. crt.
	Titlu
	Descriere indicator/unitate de măsurare
	Valoare indicator performanţă
	Penalităţi

	1.
	Colectarea separată a deşeurilor de hârtie, metal, plastic sticlă şi textile din deşeurile municipale
	Cantitatea de deşeuri de hârtie, metal, plastic, sticlă şi textile din deşeurile municipale, colectate separat, ca procentaj din cantitatea totală generată de deşeuri de hârtie, metal, plastic, sticlă şi textile din deşeurile municipale. Cantitatea de deşeuri de hârtie, metal, plastic, sticlă şi textile din deşeurile municipale colectate separat reprezintă cantitatea acceptată într-un an calendaristic de către staţia/ staţiile de sortare. Cantitatea totală generată de deşeuri de hârtie, metal, plastic, sticlă şi textile din deşeurile municipale se calculează pe baza determinărilor de compoziţie realizate de către operatorul de salubritate. În lipsa determinărilor de compoziţie a deşeurilor municipale, cantitatea de deşeuri de hârtie, metal, plastic, sticlă şi textile din deşeurile municipale se consideră a fi 33%.
	70% începând cu anul 2025
	Pentru ţinta de 70% care trebuie atinsă pentru anul 2023 se aplică următoarele penalităţi:
Suportarea de către Operator, sub formă de penalitate, a costurilor aferente achitării contribuţiei pentru economia circulară pentru cantităţile de deşeuri municipale destinate a fi depozitate care depăşesc cantităţile corespunzătoare indicatorului de performanţă mai sus menţionat 

	2.
	Colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora [persoane fizice – populaţie] (alţi utilizatori decât populaţia-persoanele fizice)
	Cantitatea totală de deşeuri provenite din locuinţe generate de activităţi de reamenajare şi reabilitare interioară şi/sau exterioară a acestora, predată pentru reutilizare, reciclare şi alte operaţiuni de valorificare materială, inclusiv operaţiuni de umplere, rambleiere direct sau prin intermediul unei staţii de transfer ca procentaj din cantitatea de deşeuri provenite din locuinţe, generate de activităţi de reamenajare şi reabilitare interioară şi/sau exterioară a acestora colectate
	Titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului
	Pentru ținta de 70 % care trebuie atinsă se aplică următoarele penalități pentru următoarele procente de deșeuri provenite din locuinţe generate de activităţi de reamenajare şi reabilitare interioară şi/sau exterioară a acestora colectate
           40% sau mai puțin deșeuri colectate: penalitate 0,2% din  profitul/excedentul aferente activitaţii conexe serviciului de salubrizare
 	40% - 50% deșeuri colectate: penalitate 0,15% din  profitul/excedentul aferente activitaţii conexe  serviciului de salubrizare
 	50% - 60% deșeuri colectate: penalitate 0,1% din   profitul/excedentul aferente activitaţii conexe serviciului de salubrizare;
           60% - 70 % deșeuri colectate: penalitate 0,05% din   profitul/excedentul aferente activitaţii conexe  serviciului de salubrizare;
	70% sau mai mult deșeuri colectate: nu se aplică penalitate





